OpenLLM-France/wikimedia huggingface dataset:
# Johann Heinrich Jung-Stilling

Johann Heinrich Jung-Stilling (Grund, Westphalia, Alemania, 1740ko irailaren 12a - Karlsruhe, Alemania, 1817ko apirilaren 2a) alemaniar idazlea izan zen.

## Biografia

Familia laborari pietista batean jaio eta hezi zen, eta joera hori erakutsi zuen bere lanetan, Heinrich Stillings Leben (1777-1806, Heinrich Stillingen bizitza) autobiografian bereziki. Bertan haurtzaro eta nerabe garaiko bizimoduari buruzko deskribapen bikainak eskaintzen ditu. Liburu horrek izen handia hartu zuen Hego Alemanian, eta eragin handia izan zuen pietismoaren hedapenean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q215845
* Multimedia: Johann Heinrich Jung-Stilling / Q215845
# Johann Gottfried Herder

Johann Gottfried Herder (Mohrungen, Ekialdeko Prusia, gaur egun Varmia-Mazuriako voivoderria, Polonia, 1744ko abuztuaren 25a - Weimar, 1803ko abenduaren 18a) alemaniar filosofo eta idazlea izan zen.

## Bizitza

Königsbergeko Unibertsitatean ikasi zuen eta Kanten ikaslea izan zen, gero maisuaren ideietatik aldendu bazen ere. Ministro protestante egin zen. Frantziara egindako bidaian entziklopedistak ezagutu zituen (1764). Mintzairaren eta literaturaren inguruko gogoeta eginik, herriaren sena goretsi eta literatura nazional baten premia azaldu zuen. Ideia horiek eragin garbia izan zuten Goetherengan eta Sturm und Drang mugimenduaren eraketan. Volkslieder (1778-1779, «Europako herri kantak») bildu, itzuli eta argitaratu zituen.
Filosofia historiko alemaniarrari hasiera eman zion bere idazlan kritikoetan. Bertan, giza zibilizazio-motak ikertzen ditu, herrietako hizkuntzak eta kulturak, ingurumenaren eta testuinguru historikoaren arabera aztertuta: Abhandlung über den Ursprung der Sprache (1770, «Hizkuntzaren jatorriari buruzko tratatua»); Ideen zur Philosophie der Geschichte der Menschheit (1784-1791, «Gizadiaren historiaren filosofiari buruzko ideiak»); Älteste Urkunde des Menschengeschlechts (1793-1798, «Gizadiaren aurrerapenari buruzko gutunak»)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Bibliografia

* Azurmendi, Joxe (2007): Volksgeist. Herri gogoa, Donostia, Elkar, ISBN 978-84-9783-404-9.
* Uribarri, Ibon (2008): "Herder, Johann Gottfried" in Filosofiaren historia, Donostia, Elkar, ISBN 978-84-9783-403-2.

## Ikus, gainera

* Goethe
* Nazionalismo

## Kanpo estekak

* Hizkuntzaren jatorriari buruzko tratatua EHUren webguneko Klasikoak bilduman.
* Datuak: Q155547
* Multimedia: Johann Gottfried Herder / Q155547
# Johann Gustav Droysen

Johann Gustav Droysen alemaniar filologoa, historialaria eta politikaria izan zen (Treptow an der Rega, 1808ko uztailaren 6a - Berlin, 1884ko ekainaren 19a). Frankfurteko parlamentuko diputatua (1884) eta Kielgo, Jenako eta Berlingo unibertsitateetako irakaslea izan zen. Greziako idazleen lanak itzuli zituen (Alexandro Handiaren Historia, Alexandro eta bere ondorengoen koloniak, Helenismoaren Historia, Zientzia eta Historiaren bilduma), eta historia modernoari buruzko liburuak ere argitaratu zituen (Scheleswig-Holsteinen dukerriak, Prusiako politikaren historia, Frederiko II.aren estatu dokumentuak eta gutunak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Kazanskyita

Kazanskyita mineral bat da eta lamprophyllita taldearen kidea da.

## Ezaugarriak

Kazanskyita elementu kimiko mineralaren formula kimikoa hau da: ${\ce {BaNa3Ti2Nb(Si2O7)2O2(OH)2(H2O)4}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Kazanskyite: Mineral information, data and localities.» www.mindat.org (Noiz kontsultatua: 12-05-2019).
# Kazeta.eus

Kazeta.eus Ipar Euskal Herriko euskarazko agerkari elektronikoa da. Mediabaskekin batera Naiz atarian dago.
2008ko urrian sareratu zen.

## Kanpo estekak

* Webgunea
* Datuak: Q12261398
# Kazango Kremlina

Kazango Kremlina (errusieraz Казанский Кремль, tatarera zirilikoz Казан кирмәне) Tartaristan errepublikako gotorleku historiko nagusia da, Kazan hirian dagoena. Ivan Izugarriaren aginduz eraiki zen, Kazango kanen antzinako gazteluaren hondakinen gainean.
UNESCOk Gizateriaren Ondare izendatu zuen 2000n.

## Monumentuak

Kazango Kremlinaren barnean, antzinako eraikin asko daude. Horietatik antzinakoena, Iragarpenaren Katedrala da (1554-1562), sei zutabe eta bost abside dituen Errusiako XVI. mendeko eliza bakarra. Garai horretako Kazango beste eraikin asko bezala, tokiko harearri zurbilarekin eraiki zen, eta ez adreiluekin. Urte askotan zehar, arkitektoa, Postnik Jakovlev mitikoa izan zela esan da, baina hau espekulazio hutsa da. Katedralaren kanpandorrea, bost mailatan eraiki zen Ivan Izugarriaren aginduz, Moskuko Ivan Handiaren Kanpandorrearen antzerakoa izan zedin, baina sobietarrek bota zuten 1930ean.
Kremlineko osagairik azpimarragarriena Söjembikä Dorrea da, okertua, beharbada, Petri I.a Errusiakoaren garaikoa dena. Elezahar ezagun batek, dorrea, Kazango khanerriko azken erreginarekin lotzen dute. Beste ezaugarri arkitektoniko ezagun bat, Spaskaia dorrea da, Kremlineko hegoaldeko muturra dena eta Kremlineko sarrera nagusi bezala balio duena.
Spaskaia dorreak, Spaski Monasterioaren izena darama, handik gertu zegoena. Monasterioko beste eraikin batzuk, San Nikolasen eliza (1560 eta lau zutabe), eta Salbatzailearen Transfigurazioaren Katedrala (1590, sei zutabe) dira. Sobietarrek suntsitu zituzten Stalinen agintaldian.
Interesgarriak dira, baita ere, elurraren zuri koloreko harresi eta dorreak, XVI eta XVII. mendeetan eraikiak baina handik mende batzuetara berrituak, Qol-Şärif meskita, berriki berreraikia gotorlekuaren barnean, eta Gobernariaren Etxea (1843-1853), Konstantin Thonek diseinatua, gaur egun, Tartaristan Errepublikako Presidentearen jauregia. Jauregia, uste denez, Kanaren antzinako jauregiaren tokian dago.
Kremlineko hormaren iparraldeak, beste dorre bat du (Sekretuaren Dorrea), horrela deitua, ur hornikuntza sekretu bat izateko erabiltzen delako. Dorre honek, Kremlinera oinez sartzea ahalbidetzen du, baina ibilgailuen sarrera, larrialdi egoeretara mugatua dago.

## Kanpo estekak

* Datuak: Q603622
* Multimedia: Kazan Kremlin / Q603622
# Kazango metroa

Kazango metroa (errusieraz: Каза́нское метро), Errusiako Kazan hiriko garraiobide publikoa da. 2005eko abuztuaren 27an zabaldu zen eta gaur egun metro-sareak linea bakarra eta 10,32 kilometro dauzka.
2007an 7 milioi bidaiarik erabili zuten.

## Ikus, gainera

* Kazan

## Kanpo estekak

* (Ingelesez) Kazango metroari buruzko informazioa Urbanrail.net webgunean.
* Datuak: Q494079
* Multimedia: Kazan Metro / Q494079
# Kaze (MC)

Cristian Carrión Chacón (Cartagena, Murtziako Eskualdea, Espainia, 1993), «Kaze» bezala ezagunagoa, rap abeslari eta musika-ekoizlea da.

## Bizitza

2006an trovo-a idazten hasi zen, gitarrako olerki batzuk eta handik urte batera rap abestiak idazten hasi zen. Hasiera batean Kas izena hartu zuen, baina geroago Cartagenako beste rap abeslari batekin zegoenean, Decima deitua, ezizena aldatu zuen eta gaur egungo Kaze hartu zuen. 2010tik aurrera bere Youtubeko kanalera gaiak eta abestiak igotzen hasi zen eta gaur egun 500.000 harpidedun baino gehiago ditu. 2010etik Espainian zehar birak egiten aritu da. Hastapenetan, Cartagenako ekitaldi ugarietan abesten hasi zen, esaterako, Erromatarrak eta Kartagotarrak edo Mandarache sarietan aritu zen. Kontzertuak Espainia osoan zehar eman arren, gaur egun arte bere bira deigarriena Circuito de La Utopia delakoa izan da, 2016an hasi zena eta, besteak beste, hiri hauek bisitatu dituena: Toledo, Murtzia, Malaga, Sevilla, Palma Mallorcakoa, Santiago de Compostela eta Gasteiz. Bere lehenengo diskoa, formatu fisikoan, 2016an aterako du.

## Lanak

* Sobran las palabras (maketa) (2010)
* Ying yang, KMStylerekin (maketa) (2011)
* Tan solo me expreso (maketa) (2011)
* Esto es así (maketa) (2012)
* Flowsica, Betorekin (maketa) (2012)
* Sol (maketa) (2013)
* L.M.A.D.D. (maketa) (2013)
* Suspiros, Betorekin (maketa) (2015)
* Recopilación Inéditos (maketa) (2015)
Elkarlanak eta banakako gaiak:
* El mundo es diferente (Magic Rootekin, 2012)
* Para variar (Betokin, 2013)
* Aprende (SHÉrekin, 2014)
* Beber y fumar (Betorekin, 2014)
* El piloto (Ambkorekin, 2015)
* Ron, vozka y ginebra (Hard GZ eta Kinkyrekin, 2015)
* Apagado (Ambkor, 2016)
* No Encajes (2016)

## Kanpo estekak

* (Gaztelaniaz) Canal de Youtube
* (Gaztelaniaz) Gira Circuito La Utopía
* (Gaztelaniaz) "Hip Hop Extreme" elkarrizketa
* Datuak: Q23008461
* Multimedia: Kaze MC / Q23008461
# Kazanskyella

Kazanskyella ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12261395
# Kazanów udalerria

Kazanów Poloniako Mazoviako voivoderriko landa-udalerri bat da, Zwoleń barrutian kokatuta. 94,92 km²ko azalera du eta 2017ko datuen arabera 4576 biztanle zituen.

## Kanpo estekak

* Udalaren webgunea
* Datuak: Q1946665
ieaMazoviako voivoderriko udalerriak :
# Jorge Guillén

Jorge Guillén Álvarez (Valladolid, Espainia, 1893ko urtarrilaren 18a - Malaga, Espainia, 1984ko otsailaren 6a) 27ko belaunaldiko espainiar olerkaria izan zen. 1976an Cervantes saria eman zioten.

## Biografia

Irakasle izan zen Espainian, Frantzian, Ingalaterran eta AEBetan, batez ere 1938an atzerriratu zenez geroztik.
Garaiko olerkarien artean, Guillén da klasikoena. Bere belaunaldi kideek ez bezala, ez zuen surrealismoaren eraginik izan. Bere poema bildumek osotasun guztizkoa dute, eta simetriarenganako zaletasun handia.
1968 arteko poemagintza Aire nuestro izeneko bilduman jaso zuen. Hiru liburuz osatua dago bilduma hori: Cántico, Clamor eta Homenaje. Lehenengoan poesia hutsarengandik hurbil dago, eta 27ko belaunaldikoekin lotura argia erakusten du bizitzarenganako jarreran. Clamorren garaiko bizipen historikoekin lotura estuagoa zuen; eta Homenajen, idazleei, idazlanei, eta pertsonaiei buruzko olerkiak bildu zituen batez ere.
1968az geroztik beste liburu batzuk erantsi zizkion Aire nuestro bildumaren argitalpen berriei, besteak beste: Y otros poemas (1973), «Res poética», Sátiras, Epigramas eta Final (1982).
Bere lanetan eragin nabarmena izan zuen Paul Valéryren Le cimitière marin itzuli zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Jorge Guillén Fundazioaren webgunea
* Datuak: Q59837
* Multimedia: Jorge Guillén / Q59837
# Jorge García Salmón

Jorge Luis García Salmón (Santander, Kantabria, 1993ko martxoaren 8a) kantabriar futbolaria da. Sergio García futbolariaren anai gaztea da

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Portugalete | 3. | 2012/13 | 28 | 3 | - | - | - | - | - | - | | | - | - | 28 | 3 |
| Portugalete | Denera | Denera | 28 | 3 | - | - | - | - | - | - | | | - | - | 28 | 3 |
| Barakaldo | 2.B | 2013/14 | 25 | 0 | 2 | 0 | - | - | - | - | | | - | - | 27 | 0 |
| Barakaldo | Denera | Denera | 25 | 0 | 2 | 0 | - | - | - | - | | | - | - | 27 | 0 |
| Bilbao Athletic | 2.B | 2014/15 | 21 | 0 | - | - | - | - | - | - | | | - | - | 21 | 0 |
| Bilbao Athletic | Denera | Denera | 21 | 0 | - | - | - | - | - | - | | | - | - | 21 | 0 |
| Amorebieta | 2.B | 2015/16 | 27 | 2 | - | - | - | - | - | - | | | - | - | 27 | 2 |
| Amorebieta | Denera | Denera | 27 | 2 | - | - | - | - | - | - | | | - | - | 27 | 2 |
| Leioa | 2.B | 2016/17 | 36 | 7 | - | - | - | - | - | - | | | - | - | 36 | 7 |
| Leioa | Denera | Denera | 36 | 7 | - | - | - | - | - | - | | | - | - | 36 | 7 |
| Ponferradina | 2.B | 2017/18 | 31 | 0 | 5 | 0 | - | - | - | - | | | - | - | 36 | 0 |
| Ponferradina | 2.B | 2018/19 | 32 | 3 | - | - | - | - | - | - | | | - | - | 32 | 3 |
| Ponferradina | Denera | Denera | 43 | 3 | 5 | 0 | - | - | - | - | | | - | - | 48 | 3 |
| San Fernando | 2.B | 2019/20 | 27 | 2 | - | - | - | - | - | - | | | - | - | 27 | 2 |
| San Fernando | 2.B | 2020/21 | 8 | 0 | 1 | 0 | - | - | - | - | | | - | - | 9 | 0 |
| San Fernando | Denera | Denera | 35 | 2 | 1 | 0 | - | - | - | - | | | - | - | 36 | 2 |
| Ejido | 2.F | 2021/22 | 32 | 11 | - | - | - | - | - | - | - | - | - | - | 32 | 11 |
| Ejido | Denera | Denera | 32 | 11 | - | - | - | - | - | - | - | - | - | - | 32 | 11 |
| La Nucía | 1.F | 2022/23 | 29 | 2 | 3 | 0 | - | - | - | - | - | - | - | - | 32 | 2 |
| La Nucía | Denera | Denera | 29 | 2 | 3 | 0 | - | - | - | - | - | - | - | - | 32 | 2 |
| UCAM | 2.F | 2023/24 | 31 | 2 | 1 | 0 | - | - | - | - | - | - | - | - | 32 | 2 |
| UCAM | Denera | Denera | 31 | 2 | 1 | 0 | - | - | - | - | - | - | - | - | 32 | 2 |
| Estepona | 2.F | 2024/25 | - | - | - | - | - | - | - | - | - | - | - | - | - | - |
| Estepona | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 327 | 32 | 12 | 0 | - | - | - | - | - | - | - | - | 339 | 32 |

## Kanpo estekak

* Fitxa - www.athletic-club.eus
* Datuak: Q20492588
# Jorge Garcia Sertutxa

Jorge Garcia Sertutxa (Getxo, 1968ko apirilaren 2a) bizkaitar ekintzailea da. 1995ean atxilotu zuten ETAren kidea izategatik eta Juan Karlos I.a Espainiakoa erregea erailtzea saiatzegatik.
2007an ETAk plan bat prestatu zuen Huelvako kartzelako presoak, bera tartean, bahitutako helikopteroz Portugalera eramateko asmotan.
2015ean irten zen espetxetik.

## Erreferentziak

* ↑ «El verano en que la vida del Rey peligró: por qué ETA le dejó escapar» El Semanal Digital 2013-8-4.
* ↑ «Lau lagun atxilotu dituzte, Huelvako kartzelako euskal presoen ihesa prestatu zutelakoan» Berria 2009-6-13.
* Datuak: Q3183829
# Jorge García Castaño

Jorge García Castaño (Donostia, 1977ko uztailaren 5a - ) espainiar politikaria da. Madrilgo Complutense Unibertsitatean soziologia ikasi zuen. Ezker Batuko zerrendetan, Madrilgo Erkidegoko biltzarkide eta hiriburuko zinegotzia izan da.
* Datuak: Q23304699
* Multimedia: Jorge García Castaño / Q23304699
# Kataluniako Historiaren Museoa

Kataluniako Historiaren Museoa (katalanez Museu d'Història de Catalunya) Kataluniako Bartzelona hiriburuan dagoen museo bat da. Ciutat Vella barrutiko El Gòtic auzoan kokatua dago, Bartzelonako portu zaharrean eta La Barceloneta auzoaren alboan.
Egoitza Palau de Mar eraikinean du. 1996an Kataluniako Generalitatearen eskutik sortua izan zen. Museo honen helburua bisitariei Kataluniako historia hainbat objektu eta agirien bidez ezagutaraztea da.

## Iruditegia

* Bartzelonako portua eta alboan Kataluniako Historiaren Museoa.
* Gordailua.
* Ataria.
* Museoa.

## Ikus gainera

* Kataluniako historia

## Kanpo estekak

* Kataluniako Historiaren Museoaren webgunea (Katalanez)
* Datuak: Q1753029
* Multimedia: Museu d'Història de Catalunya / Q1753029
# Kataluniako Generalitatearen Jauregia

Generalitatearen Jauregia (katalaneraz Palau de la Generalitat) Kataluniako Generalitatearen egoitza da eta Europan gobernu batek eraikitzea agindu eta bere egoitza gisa mantentzen den erdi aroko eraikin bakarrenetakoa. Bartzelonako Ciutat Vella auzoan dago. Bisbe, Sant Sever eta Sant Honorat kaleen mugen barnean kokatzen da, bere aurrealdea Sant Jaume enparantzara begira duelarik, Bartzelonako Udaletxearekin aurrez-aurre.
Lehendabiziko eraikina 1400an erosi zen eta Sant Honorat kalean kokatzen zen, antzinako juduen auzoan (call). Lehen eraikin honen (1416) aurrealdea Obispo kalean zuen eta bere sortzailea Marc Safont izan zen, honekin batera 1434an eraikitako egile berberaren Sant Jordiren zegoen.
1596ean Pere Blai arkitektoak aurrealde nagusia Sant Jaume enparantzako Pizkundeko eran eraiki zuen, Katalunian arkitektura era honetan eraikitako lehen aurrealdea bilakatu zelarik.

## Iruditegia

* Lehen solairuko patio gotikoa.
* Patio gotikoa.
* Bisbe kalea, Generalitat jauregia eta Canonges etxearen arteko zubia.
* Maketa.

## Ikus gainera

* Kataluniako Generalitatea

## Erreferentziak

* ↑ La Gran Enciclopèdia en català, (2004), 15. Bilduma,ISBN 84-297-5443-1. 11618. orr.
* ↑ Lehen deskribatutako perimetroa osatu arte San Severo kaleranzko norantzan etxeak erosiz eta berrituz joan ziren.

## Kanpo estekak

* Kataluniako Generalitatea.
* Bartzelona Birtuala.
* Datuak: Q599118
* Multimedia: Palau de la Generalitat de Catalunya / Q599118
# Kataluniako Generalitateko Politika Digitaletarako eta Administrazio Publikorako Kontseilaritza

    Ez nahasi Kataluniako Generalitateko Politika Digitaletarako eta Lurralde-Kontseilaritzarekin (2021-).
Kataluniako Generalitateko Politika Digitaletarako eta Administrazio Publikorako Kontseilaritza (katalanez eta ofizialki, Departament de Polítiques Digitals i Administració Pública) 2018ko maiatzaren 19tik 2021eko maiatzaren 25era arte Jordi Puigneró i Ferrer kontseilariak gobernatutako Kataluniako Generalitateko kontseilaritza izan zen, Torra Gobernuak sortutakoa eta Gobernazio-, Administrazio Publikorako eta Etxebitza-Kontseilaritzaren ondorengoa dena. 2021eko maiatzaren 25etik aurrera, Politika Digitaletarako eta Lurralde-Kontseilaritzak ordezkatuko du.

## Funtzioak

1/2018 Dekretuaren arabera, hurrengoak ziren kontseilaritzaren funtzio eta eskumenak:
* Sektore publikoko zein administrazio publikoen ebaluazio- eta estrategien bultzatzea, bai eta administrazio publiko elektronikoaren osaera, antolakuntza, funtzionamendua, koordinazioa eta garapena, bai eta administrazio publikoaren langile-formazio eta funtzio publiko oro bermatzea;
* Telekomunikazio eta jendarte digitala;
* Ziberseguritate-politikak eta identifikazio elektronikorako zerbitzuak, bai eta identitate eta konfidantza digitala;
* Teknologia digital aurreratuen sektoreko berrikuntza-politiken sortze eta zuzendaritza, hiri intelijente, datu masibo eta mugikor-teknologien inguruan;
* Legeek eta bestelako xedapenek emandako bestelako edozein funtzio.
Kataluniako Administrazio Publikoaren Eskola (EAPC) kontseilaritza honenpean kokatzen zen ere.

## Erreferentziak

* 1 2 (Katalanez) «DECRET 1/2018, de 19 de maig, de creació, denominació i determinació de l'àmbit de competència dels departaments de l'Administració de la Generalitat de Catalunya.» Diari Oficial de la Generalitat de Catalunya (Noiz kontsultatua: 2021-07-18).

## Kanpo estekak

* Datuak: Q54579071
# Jakintza ikastola (Donostia)

Jakintza Ikastola Donostiako Antigua auzoan kokaturik dagoen D ereduko ikastetxe publikoa da. Eusko Jaurlaritzaren Hezkuntza Saila da ikastetxearen titularra. Gaur egun, bi eraikuntzatan banatuta dago. Haur Hezkuntza eta Lehen Hezkuntzako 6. maila arteko ikasleak jasotzen ditu. Jakintza ikastetxea 1963. urtean sortu zen.

## Historia
### Aurrekariak

Aurrez ere euskaraz irakasteko euskal eskola autonomoak (ikastolak) han eta hemen jaio baziren ere, euskara eta euskal kultura sustatzeko helburuz, Espainiako Gerra Zibilak ikastolak ezabatu egin zituen. Ez ordea betiko: 1944an, guraso talde batek eta Elbira Zipitria irakasleak ezkutuko ikastola bat ireki zuten haren etxean. Zipitriaren lana funtsezkoa izan zen, gerra aurreko tradizioarekiko lotura izateagatik eta pedagogi ikuspegitik aplikatu zituen ereduengatik.
1950eko hamarkadan, beste andereño batzuek ikastolak zabaldu zituzten Donostian eta 1960ko hamarkadako loraldia zela eta, ikastolak Euskal Herri osora zabaldu ziren.

### Sorrera

Testuinguru horretan, 1963/1964 ikasturtean sortu zen Antiguako Jakintza Ikastola. Hasieran, Erregezain kaleko etxebizitza batean, Aintzane Astiazaranek eskolak ematen zizkien auzoko haur batzuei. Urte batzuk maileguz eskatutako lokaletan kokatu ondoren, 1967an Jakintza Kultur Elkartea sortu zen eta Mikelete ibilbideko egoitza erosi zen. Garai hartan, ahalegin handia egin behar izan zuten Jakintzako familiek eta Antiguako bizilagun askok, egoera ekonomiko larriari eta frankismoak ezarritako jazarraldiari erantzunez, ikastola aurrera ateratzeko.
Jakintza handitzen eta sendotzen zihoan eta 1970/71 ikasturtean, aurretik maileguan erabilitako lokal batzuk erabili behar izan zituen berriz ere. Horregatik, 1973an, Heriz pasealekuko San Rafael ikastetxeko lau gela alokatu zituen 110 ikaslerentzat, baina Heziketaren Lege Orokorra garai hartantxe atera berria zen eta debekatuta geratu zen eskola bat areto batean baino gehiagotan egotea; beraz, Jakintza Kultur Elkartekoak egoitza bakar bat izateko aukera hasi ziren aztertzen.
1974ean, Elizbarrutiak salgai jarri zuen San Sebastian Martir ikastetxea eta salneurria Jakintzako kideentzat gehiegizkoa izan arren, erostea erabaki zuten OHO legeak oso egoera larrian jarri baitzuen ikastola.
1974ko irailaren 14an eraikina erosi eta Lugaritz Berri S.A. sortu zuten jabetza kudeatzeko.

## Hezkuntza proiektua

Jakintza Ikastetxearen hezkuntza proiektua honako printzipio edo balioetan oinarritzen da:
* Euskalduna eta euskal kulturan errotua,
* auzokoa,
* akonfesionala,
* eleaniztuna, berritzailea,
* parte hartzailea,
* inklusiboa,
* garapen integralaren aldekoa,
* elkarbizitzan, berdintasunean eta hezkidetzan oinarritua,
* ingurunearekiko arduratsua
* teknologia berrien bultzatzailea.
Bestetik, Irakaskuntza prozesuaren ezaugarriak: jakin-mina, espiritu kritikoa, berdintasun eraginkorra, osasuna, metodologia aktiboa, autoestimua, autonomia, begirunea, askatasuna eta elkarbizitza dira.

## Erreferentziak

* ↑ Hezkuntza Proiektua. Jakintza ikastola. 2015.

## Kanpo estekak

Jakintza ikastolako webgunea
* Datuak: Q12260161
* Multimedia: Jakintza Ikastola (Donostia) / Q12260161
# Jakkit Wachpirom

Jakkit Wachpirom (thailandieraz: จักรกฤษณ์ เวชภิรมย์; Chanthaburi, 1997ko urtarrilaren 26a - ) Thailandiako futbolaria da.
Hainbat futbol taldetan jokatu du, esaterako FC Tokyo.

## Kanpo estekak

* (Japonieraz) J.League Data Site
* Datuak: Q22162793
# Jaklovce

Jaklovce Eslovakiako udalerri bat da, Gelnicako barrutian kokatuta. 17,25 km²ko azalera du eta 1891 biztanle 2017ko datuen arabera.

## Historia

Idatzizko lehen aipamena 1328. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q680906
* Multimedia: Jaklovce / Q680906
# Jakob

Hasieran Jakob (hebreeraz: יַעֲקֹב, Yaʿakov, "orpotik helduta") eta gero Israel (hebreeraz: יִשְׂרָאֵל, Yisraʾel; arabieraz: إِسْرَائِيل, Isrāʾīl; "Jainkoa borrokatzen duena") Biblian agertzen den israeldarren hiru patriarkaren bat da, Isaak eta Rebekaren semea eta Israelgo hamabi tribuen arbasoa izan zena.
Hasierak Jakobek hamabi seme izan zituela dio, gero israeldarren arbasoak izango zirenak:
| « | Hamabi izan ziren Jakoben semeak. Learen semeak Ruben, Jakoben lehen-semea, Simeon, Lebi, Juda, Isakar eta Zabulon izan ziren. Rakelen semeak, Josef eta Benjamin. Rakelen neskame Bilharen semeak, Dan eta Neftali. Learen neskame Zilparen semeak, Gad eta Axer. Hauek dira Jakobi Mesopotamian sortu zitzaizkion semeak. | » |
| —Has 35:22-26 |||
Kanaanen lehorte handia zegoenez, Egiptora joan zen (non Josef bere semea erregeordea zen). Bertan hil zen.

## Erreferentziak

* ↑ Euskaltzaindia. 66. araua. Santutegiko izen ohikoenak. .

## Kanpo estekak

* Datuak: Q289957
* Multimedia: Jacob (Biblical figure) / Q289957